સુધરાઈના અતિક્રમણ વિભાગે ગુરુવારે સાંજના ચાર વાગ્યે કોઈ પણ જાતની નોટિસ આપ્યા વગર અંધેરી-કુર્લા રોડ પરના રમેશ મોરે ગાર્ડન પાસે એક ગુજરાતીના શિવ વડાપાવના સ્ટૉલ પર બુલડોઝર ફેરવતાં ૬૫ વર્ષના અશોક ભટ્ટના પરિવાર પર અણધારી મુસીબત આવી ગઈ હતી. સુધરાઈના અતિક્રમણ વિભાગે કદાચ આ સૌથી પહેલો શિવ વડાપાવનો સ્ટૉલ આ રીતે હટાવ્યો હશે. આ વિસ્તારમાં થોડા દિવસથી સુધરાઈના અતિક્રમણ વિભાગ દ્વારા ફેરિયાઓ અને સ્ટૉલ હટાવવાની કાર્યવાહી ચાલી રહી છે.